BIMANEESCHE TEXTEN. 57 



djumaa, donggo ro mbeï wali kai sadeka ha ruma-t bitjara, ndadi na-luu dja-ra doü 

 siwe ede maraho sadeka. Nggahi kai ruma-t bitjara : e doü siwe makasip&hu-e, wati-du 

 wara-na masa di nahu, lao-ra nggömi aka asi, dödo-pu di ruma sangadji sadeka! 

 Ede-ra lao kai-na di asi tolu-tolu-n labo ana-n, raka-pu di lawa, raho kai-n hengga 

 ntjai labo doü masandaka-na. Ede-ra bengga weya kai ntjai, ede mpara luu-n, 

 bune santika ana-n maduwa-n wati-du kau lnu, ntjai lawa waü-ra bonto ro wöle. 

 Ede-ra lampa kai kèse-kèse, lao di ruma-ta, na-döho-ra awa sampana. Ntika 

 na-èda-ku ba ruma-t doü siwe mataho weki, sodi kai ba ruma-ta: au-tji habar 

 nggömi? Ntjambe kai-na' nggara wara sara nata ro ntjii ade ita ruma-ku, neè-ku 

 mai dodo wöka-wóka sadeka. Ntjambe kai ba ruma-t: taho weki-na, taho-ra neè 

 waü-mu döho èse uma. Ede-ra neè kai-n, waü mpara döho, sabune-bune ntoi 

 kadeè-na kasi ade ruma-t, wati ntene-pu mbeï-na, ede-ra dodo kai-na dula, nde pala 

 wati kau-na dula ba ruma-t, na-kau-du bonto ro wóle weya ntjai asi. Ede-ra nangi 

 kantjii-ntjii kai ade-na ba supu samada-na ana-n duwa-n mamidi ari lawa, wati kau 

 luu ba doü malonggu ntjai. Watu ai masidi saraka wakatu asa kadeè-deè ba ana-na, 

 wati ntene-pu lósa ina-na, ede-r nggahi kai ana-na mandinga labo nangi salaho-na : 

 mai-ra ari-e, ta-lao-ku dula mbeï ngowa ama-ta. Ede-ra lao kai-na dula, raka-pu 

 di ama-na, nuntu mena kai sa-mena-mena-na lampa rawi ina-na watu tampuu waü-na 

 masaraka luu-na di ade asi: lamada duwa wati kau-na luu, masaraka ake wati-pu 

 lósa-na. Ntjambe kai ba ama-n : nggara na-ndede-sa, na-tlalim pala sangadji di ade 

 rasa ake, wati patu-patu-na neè nggeè kai-ta rasa ake, mai-ra ta lao-ku lósa ngupa 

 rasa makalai! Ede-ra lósa lampa kai-na tolu-tolu-n labo ana-n, teka doro, londo 

 sori. Sabune-bune-du sera makalau lampa kai-na tolu-n labo ana-n, ntika na-raka-pu 

 sa-buwa nanga madeï ro mapadja ro mbóto mbai maipi-ipi sawai ro nggange-na di 

 ade nanga ede, na-neè-ku sapa, wati disa-na, nde pala wara dja sa-buwa sampa 

 mataki panimba doü. Ede-ra nggahi kai-na : e tjina-e, kasi toi ade-mu, öto tja-ipa-pu 

 nahu! Ngg&hi kai ba doü mapanimba: taho weki-na, nggara wara-sa masa-mu 

 ndai ufa kai-mu nahu. Nijambe kai-na ba Maharadja Ali: wati wara masa-ku nahu 

 köne sa-balae. Nggahi wali kai doü mapanimba ede: nggara wati sara wara masa-mu 

 nggómi döho ake, tolu-na weki-mu mbeï-pu nahu sa-buwa neè ufa kai panimba-ku. 

 Ntjambe kai Maharadja Ali: kangampu mböto-mböto, tjina-e! Ede-ra lampa lao 

 awa kai-na, batu nanga, nde pala wara dja sa-buwa fuu hadju marambóo. fuu-na 

 ipa bae ba nanga, elo-na na-raka-ku sa-bae ba nanga. Ede-ra nggahi kai-na labo 

 ana-na : watu ake pala mataho ndai nonto lao ipa kai-ta, maai ake midi nggómi, 

 ana-e, akedeï, nahu malao danda tja-ipa waü sae-mu. Ede-ra lao kai-na danda 

 tja-ipa ana-n sa-buwa, waü mpara rongga ipa, na-lao wali-ra weha ana-n sa-buwa. 

 Raka-pu di woha-woha nanga, ede-ra hinti kai ba mbai, na-ngaha mena weya-du 

 sa-mena-na sarumbu-na, nggeè mpara koha tuta-na oro tja-awa ba oi, lao lalo-ra 

 awa möti, Bune santika ana-na ede, sa-buwa manggeè ipa bae ba nanga, sa-buwa 

 manggeè watu sa-bae ba nanga. Makento mpara ba ede, ntika na-èda-ra ba doü 

 mapanimba lampa rawi mandede ede, ede-ra lao weha kaböro mena kai ba doü 

 mapanimba ede, ndadi na-waa kadula-du di rasa-na, na-nggeè sama-sama-ra labo 



